**Stredná odborná škola Jána Antonína Baťu**

**Námestie SNP 5, Partizánske**

Tel.: +421387479112, www.sospe.sk, e-mail: spojskolape@spspart.sk

**Kritériá pre prijímanie žiakov do 1. ročníka študijného odboru 7649 M učiteľstvo pre MŠ a vychovávateľstvo v školskom roku 2025/2026**

Riaditeľka Strednej odbornej školy Jána Antonína Baťu, Námestie SNP 5, Partizánske v zmysle zákona č. 415/2021 Z. z. o výchove a vzdelávaní (školský zákon) a o zmene a doplnení niektorých zákonov a zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov, v súlade s určeným najvyšším počtom žiakov prvého ročníka Trenčianskym samosprávnym krajom, určuje tieto kritériá pre prijímanie uchádzačov na štúdium:

Uchádzači budú prijímaní na základe overovania špeciálnych hudobných, výtvarných, jazykových a pohybových schopností a zručností alebo nadania (talentová skúška). Overovanie sa bude konať podľa aktuálnych pokynov MŠVVaŠ SR a hlavného hygienika SR buď prezenčne (v prípade otvorených stredných škôl), alebo dištančne (ak budú stredné školy zatvorené). O konkrétnej forme budú uchádzači včas informovaní.

**Študijný odbor:** 7649 M učiteľstvo pre MŠ a vychovávateľstvo /denné štúdium/

**Termín na podanie (odoslanie) vyplnenej prihlášky na školu je do 20.marca 2025**

**Počet prijímaných žiakov:**

**Termín prijímacích skúšok:**

**1. termín – 28. apríl 2025** a podľa potreby vzhľadom na počet uchádzačov **aj 29. apríl 2025 a 25. apríl 2025,**

**2. termín – 7. máj 2025** a podľa potreby vzhľadom na počet uchádzačov **aj 9. máj 2025 a 12. máj 2025**

**Forma skúšky:** overenie špeciálnych schopností, zručností a nadania (talentová skúška)

z jazykovej, hudobnej, výtvarnej a telesnej výchovy.

**Maximálny počet bodov na prijímacích skúškach je 90 bodov:**

• jazyková výchova - max. 20 bodov

• hudobná výchova - max. 20 bodov

• výtvarná výchova - max. 20 bodov

• telesná výchova - max. 20 bodov

• prospech zo ZŠ - max. 6 bodov

• úspešný riešiteľ v predmetových

olympiádach a súťažiach

organizovaných MŠ SR - max. 4 body

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**- max. 90 bodov**

***Body za súťaže***

Diplom overený riaditeľom školy je potrebné priložiť k prihláške. Žiak získa za 1., 2., 3. miesto v celoslovenskej súťaži 4 body. Za 1., 2., 3. miesto krajskej súťaže získa 2 body, za okresné a oblastné súťaže 1 bod.

***Bodový systém za prospech na ZŠ***

Priemer známok zo ZŠ (8., a 9. roč. – koncoročné vysvedčenie) max. 6 bodov

1,00 – 1,20 6 bodov

1,21 – 1,40 5 bodov

1,41 – 1,50 4 body

1,51 – 1,60 3 body

1,61 – 1,80 2 body

1,81 – 2,00 1 bod

***Rozsah skúšky***

- podľa učebných osnov jednotlivých predmetov základnej školy.

**Aby žiak vyhovel prijímacím skúškam, musí splniť nasledovné podmienky:**

1. Bezchybná výslovnosť (o tejto skutočnosti rozhodne skúšobná komisia jazykovej výchovy). Na štúdium nemôže byť prijatý uchádzač, ktorý má nekorigovateľné poruchy reči. Odporúčame odborné logopedické vyšetrenie pred skúškou. (Potvrdenie od logopéda nie je povinné.)

2. Zdravotná skupina 1, prípadne 2. Žiak absolvuje telesnú výchovu v plnom rozsahu, absolvovanie kurzov v plnom rozsahu je povinnou súčasťou štúdia.

3. Vzhľadom na profil absolventa tohto študijného odboru a budúce povolanie pedagóga žiak nemôže mať vážne poruchy učenia sa a správania.

4. Žiak musí mať funkčné všetky články prstov (predpoklad pre hru na hudobnom nástroji).

5. Podmienkou úspešného vykonania prijímacej skúšky je získať minimálne 40 z 90 bodov, pričom uchádzač musí získať minimálne po 10 bodov aspoň z troch zložiek výchovy (HUV, VYV, JV, TEV).

Za neúspešné vykonanie prijímacej skúšky sa pokladá, ak žiak získal celkový počet bodov nižší ako 40 bodov.

Pri rovnosti bodov pri určení poradia rozhoduje vyšší počet bodov z výchov v poradí: jazyková výchova, hudobná výchova, výtvarná výchova, telesná výchova.

Riaditeľka strednej školy na výveske školy zverejní zoznam uchádzačov podľa výsledkov prijímacieho konania. Zoznam obsahuje poradie uchádzačov s vopred prideleným číselným kódom zoradených podľa celkového počtu bodov získaných pri prijímacom konaní a informáciu, či uchádzač vykonal prijímaciu skúšku úspešne alebo neúspešne.

Kritériá boli prerokované a schválené na pedagogickej rade dňa 14.11. 2023.

V Partizánskom 25.11. 2023 Ing. Katarína Hartmannová MBA

riaditeľka školy